Source: https://ficek.sk/ako-mame-zrusit-druzstvo-12868
Timestamp: 2019-12-11 06:50:08+00:00
Document Index: 10901286

Matched Legal Cases: ['§ 254', '§ 255', '§ 259', '§ 234', 'súd ', 'súd ']

[2019] Ako máme zrušiť družstvo? | Právna Poradňa '
Otázka: Ako máme zrušiť družstvo?
Máme založené svojpomocne družstvo. Obhospodarujeme 17 ha pôdy. Sostali sme sa do bodu, keď je problém túto pôdu obrábať. Dôvody su hlavne staroba a rôzne choroby. Preto by sme to chceli ukončiť. Čo musíme urobiť, aby sa zrušilo a vymazalo z obchodného registra. Podotýkam, že nemáme žiadne dlhy. Ďakujem s úctou
Odpoveď: Ako máme zrušiť družstvo?
družstvo sa zrušuje výmazom z obchodného registra. Podľa § 254 ods. 2 ObZ: ”Družstvo sa zrušuje: a) uznesením členskej schôdze, ak ide o zrušenie družstva s likvidáciou alebo o zrušenie družstva bez likvidácie s právnym nástupcom (§ 255), b) zrušením konkurzu po splnení rozvrhového uznesenia alebo zrušením konkurzu z dôvodu, že majetok úpadcu nepostačuje na úhradu výdavkov a odmeny správcu konkurznej podstaty, alebo zamietnutím návrhu na vyhlásenie konkurzu pre nedostatok majetku alebo zastavením konkurzného konania pre nedostatok majetku alebo zrušením konkurzu pre nedostatok majetku, alebo zrušením konkurzu po splnení konečného rozvrhu výťažku, c) rozhodnutím súdu, d) uplynutím doby, na ktorú bolo družstvo zriadené, e) dosiahnutím účelu, na ktorý bolo družstvo zriadené.”
Pokiaľ o zrušení rozhodne členská schôdza je potrebná notárska zápisnica.
Ďalej sa postupuje podľa § 259 ObZ: 1)Ak zákon neustanovuje inak, vstupuje zrušené družstvo do likvidácie. Likvidátori sú vymenovaní spôsobom uvedeným v stanovách družstva, inak ich vymenúva členská schôdza.
2) Likvidátori sú povinní vypracovať pred rozdelením likvidačného zostatku návrh na jeho rozdelenie, ktorý prerokúva členská schôdza. Návrh na rozdelenie sa musí na požiadanie predložiť každému členovi družstva.
3) Likvidačný zostatok sa rozdelí medzi členov spôsobom určeným v stanovách. Ak stanovy neurčia inak, vyplatí sa členom splatená časť ich členského vkladu. Zvyšok likvidačného zostatku sa rozdelí medzi členov, ktorých členstvo ku dňu zrušenia družstva trvalo aspoň jeden rok. Ak stanovy neurčujú inak, rozdelí sa zvyšok likvidačného zostatku medzi týchto členov podľa rozsahu, v akom sa podieľajú na základnom imaní družstva. Na vracanie nepeňažných vkladov sa použije primerane ustanovenie § 234 ods. 1.
4) Každý člen družstva alebo iná oprávnená osoba môže do troch mesiacov odo dňa konania členskej schôdze navrhnúť, aby súd vyhlásil uznesenie členskej schôdze o rozdelení likvidačného zostatku za neplatné pre rozpor s právnymi predpismi alebo stanovami. Ak súd návrhu vyhovie, rozhodne zároveň o rozdelení likvidačného zostatku. Do uplynutia lehoty troch mesiacov alebo do právoplatného rozhodnutia súdu nesmie sa likvidačný zostatok rozdeliť.